आइए, सर।
सर, अब सब आपके हाथ में है।
- किसी भी तरह मेरी बेटी को बचा लीजिए। - मैडम।
प्लीज़ ऐसा मत कीजिए।
अरे, ऐसे रोओगी तो पूरा गाँव इकट्ठा हो जाएगा।
- आइए, सर। - अच्छा।
अब उसके शरीर को छोड़ दे!
निकल बाहर!
हमें पता है कि तुमने बाहर गाँव से किसी ओझा को बुलवाया है।
क्यों? तुम्हारे परिवार में किसी के अंदर भूत घुस गया है?
भाई, मैं आपसे विनती करती हूँ। मुसीबत न खड़ी करें। जाइए!
मैंने कहा था न? इनकी ही बेटी होगी!
- तो इंतज़ार किसका है? चलो अंदर! - अरे। रुको!
खबरदार जो मेरे घर में घुसे! निकलो!
अंदर ज़रूर कोई झाड़-फूँक चल रही है!
भाई, आप मुसीबत क्यों खड़ी कर रहे हैं?
शांत रहिए। जब कार्य पूरा हो जाएगा,
तभी भूत बाहर निकालेगा।
अगर तुम नाकाम रहे और वह और जानें लेती रही तो?
तुम ज़िम्मेदारी लोगे?
अब हटो! रास्ता दो!
मेरी बेटी को कुछ मत करो। उसे बख्शो!
- अरे, वह यहाँ नहीं है। - वह ज़रूर भाग गई होगी।
पीछे का दरवाज़ा खुला है। उसी रास्ते से गई होगी।
क्या वह दिल का भ्रम नज़रों के सामने टूट जाएगा?
क्या वक़्त इस पहेली को सुलझा पाएगा?
भयानक सन्नाटा जो हर जगह गूँज रहा है
क्या अंधेरे में इस साये का पीछा रुक पाएगा?
क्या अनसुलझी कहानियाँ सामने आए सच
और सायों के वे राज़ ऐसे ही मर जाएँगे?
इंस्पेक्टर ऋषि
- वह भागकर जाने न पाए। - हाँ, भाई।
सारा इलाका छान मारो।
- घर-घर जाकर तलाशी लेते हैं, भाई। - हाँ, भाई। तुम उस तरफ़ जाओ!
मेरे पीछे आओ।
- तुलसी है यहाँ? - नहीं, वह तो यहाँ नहीं।
- एज़िल की बेटी यहाँ आई थी? - यहाँ कोई नहीं आया।
- तुलसी है यहाँ? - यहाँ नहीं है।
- चलो! - दूसरी तरफ़ तलाश करते हैं।
जनाब! दरवाज़ा खोलिए!
इतनी रात को कौन आया है?
रुको, मैं लाइट जलाती हूँ।
जनाब!
लोग तुलसी को बाँधकर उसे मार रहे हैं।
- क्या? - हे भगवान।
यह लो।
- आइए, जनाब। - चलो।
माँ!
- माँ! - मेरी बेटी को मत मारो।
तुम जानते थे कि हमारे गाँव में क्या हो रहा है!
उसके बावजूद, तुमने इसे अपने घर में छिपाने की हिम्मत कैसे की?
हम इसका क्या करें?
जान से मार दो!
- मरने दो इसे! - न। ऐसा मत करो।
- खुद को बचाने का यही एक रास्ता है। - तुम लोग कर क्या रहे हो?
जनाब, मेरी बेटी को बचा लीजिए!
इसे खोलकर आज़ाद करो! आज़ाद करो इसे!
हम आपकी वजह से अब तक सब्र कर रहे थे।
पर अब और नहीं करेंगे!
इसके माँ-बाप खुद कहते हैं कि इसके अंदर वनराची का भूत है!
अपनी मूर्खता की वजह से
तुमने अपनी ही बेटी को खतरे में डाल दिया!
शर्म नहीं आती तुम्हें?
बेचारी बच्ची का चेहरा तो देखो। इसके अंदर कोई वनराची नहीं है।
लगता है इसे कोई दिमागी बीमारी है।
तुम लोगों की इंसानियत मर गई है क्या?
चलो, खोलो इसे। चलो!
अगर किसी ने इस बच्ची को हाथ भी लगाना चाहा,
तो पहले मुझसे निपटना होगा।
तुम लोग शांति से जाओगे या मैं पुलिस बुलाऊँ?
चलो, सब के सब निकलो।
सब लोग जाओ। जाओ!
इसे ले आओ।
- सब लोग घर जाओ! - जाओ!
सुनिए, जनाब! आप गलती कर रहे हैं!
वन देवी रुकने नहीं वाली!
वह किसी को नहीं छोड़ेगी!
यह गाँव कब्रिस्तान बन जाएगा!
और हमारा खून आपके सिर होगा!
सॉरी।
तेरी माँ ने मुझे अंदर आने दिया।
क्या चाहिए तुझे?
कल जो हुआ...
मैं उसके बारे में सोचती रही।
मेरे और मेरे प्रेमी के बीच कुछ ठीक नहीं था
और मैं हमेशा सोचती थी कि ऐसा क्यों है।
वह अच्छा लड़का है और हमेशा मेरा ख़याल रखता था।
और मुझसे अच्छा बर्ताव करता था।
पर जब मैं उसके साथ होती थी,
तो कभी कुछ महसूस नहीं हुआ।
मैंने बेकार सी बात पर,
उससे रिश्ता तोड़ लिया।
क्योंकि...
मैं खुद को स्वीकार नहीं कर पा रही।
मैं खुद को ही...
धोखा दे रही हूँ।
चिथू, मेरे लिए ये सब बहुत अजीब है।
मुझे कुछ समझ नहीं आ रहा और पता नहीं क्या करूँ।
कल जो भी हुआ...
अभी तक मेरे दिमाग में घूम रहा है।
मैंने तुझे छेड़ा था।
तुझे आगे बढ़ने के इशारे दिए पर...
मैंने ही तुझे दोषी महसूस करवाया,
जैसे तूने कुछ गलत किया हो।
मुझे बहुत बुरा लग रहा है। मैं तेरे लायक नहीं।
मुझे माफ़ कर दे, प्लीज़।
सॉरी, चिथू।
चित्रा, तुम्हारा फ़ोन बज रहा है!
हैलो।
वीडियो कॉल, अभी?
मैं दफ़्तर में हूँ।
खैर, इंटरव्यू कैसा रहा?
वाह। तो, तू वापस कब आ रही है?
ज़रा रुकना।
ए।
तेरी याद आती है।
सेल्फ़ी?
अरे, बेवकूफ़ कहीं की।
मैंने कहा तो था। अभी नहीं बोल सकती।
अच्छा, रात को फ़ोन करूँगी।
बाय।
तो?
कौन था? तुम्हारा प्रेमी?
मैंने कभी कहा कि मेरा कोई प्रेमी है?
कहने की क्या ज़रूरत है? तुम्हारा चेहरा सब बता रहा है।
ये लाल-लाल गाल और खिलखिलाती हँसी।
मैंने तुम्हें पहले कभी ऐसे नहीं देखा।
जब तुम वहाँ खड़ी होकर बात कर रही थीं तो तुम इश्क की मूरत लग रही थीं।
चलो, बताओ ना।
कौन है वह बंदा? कहाँ काम करता है?
हैलो?
मुझसे बातें छिपाना शुरू कर दिया?
मुझे लगा हमारे बीच कोई राज़ नहीं था।
तो, फिर से उसका है?
लैब से आया है। हटो।
हाँ। बोलो।
रथीनम की कार से मिला बाल मंगाई की विग का नहीं है।
लैब ने पुष्टि की है कि वे अलग हैं।
और मंगाई के घर से मिले नाखूनों, दाँतों, सींगों और साड़ी पर
मृतक का डीएनए नहीं पाया गया।
मंगाई को हिरासत में कैसे ले सकते हैं? चार्ज शीट दायर की?
उसे दो दिन अंदर कैसे रखा?
मैडम, मंगाई हमारे केस की मुख्य संदिग्ध है।
हमें उसे 48 घंटे तक हिरासत में रखने का हक है।
वह संदिग्ध कैसे है? मुझे संभावित सबूत दिखाएँ!
आप उससे ज़बरदस्ती जुर्म कबूल करवाना चाहते हैं?
यह सत्ता का दुरुपयोग है! मूक दर्शक बनकर नहीं देखने वाली!
मैडम, शांत हो जाइए। यहाँ कोई ज़ोर-ज़बरदस्ती नहीं चल रही।
हम अच्छे से जानते हैं। देखें, इंस्पेक्टर।
मंगाई को इन क़त्ल से जोड़ने वाले कोई सबूत दिखाएँ मुझे।
या फिर उसे तुरंत रिहा करें!
मंगाई को जाने दो।
पर, सर, हमने अभी तक...
अपनी मुवक्किल से कह दें कि हमारी इजाज़त के बिना शहर से बाहर न जाए।
- तहकीकात अभी बाकी है। - ठीक है।
चिंता न करें। वह रिहा हो जाएगी।
अगर वे दोबारा मंगाई से पूछताछ करना चाहें तो मुझे बताना।
डरने की कोई ज़रूरत नहीं है, ठीक है?
मंगाई, हमारे साथ घर चलो।
तुम्हें अब अकेले नहीं रहना चाहिए।
चलो, मंगाई बेटा!
अपनी माँ की बात सुनो, बेटा।
आप उसे रोकेंगे नहीं, प्लीज़?
ऐसे ही खड़े रहेंगे। आप उसे आवाज़ तो दीजिए? मंगाई!
सर।
बाला, रॉबर्ट, एकम्बरम, रथीनम।
इन सबके बीच क्या समान है?
सब 35 और 45 के बीच के...
आदमी हैं।
पर औरतों को भी निशाना बनाया गया था, सर।
वह फ़ॉरेस्ट गार्ड सेल्वी, संगीता और कैथी।
ठीक है। हो सकता है सिर्फ़ मर्द न हों।
अपना ध्यान क़त्ल तक ही सीमित रखो।
मर्द होने के अलावा,
कोई और बात जो उनके बीच समान हो?
ये तीनों थाएनकाडू के रहने वाले हैं।
पर, रॉबर्ट दिल्ली से था।
हाँ।
उनकी शिक्षा, पेशे, जीने का ढंग, वित्तीय स्थिति,
सब अलग हैं।
सर, ये सब एक-दूसरे को नहीं जानते थे,
न निजी तौर पर, न पेशेवर तौर पर।
पर... यह इत्तेफ़ाक नहीं हो सकता।
तो और क्या है?
ये चार लोग ही क्यों मारे गए?
हमें अभी तक कोई मकसद नहीं मिला है।
हर क़त्ल के साथ कोई न कोई भावना जुड़ी होती है।
हो सकता है नज़र न आए, पर होगी ज़रूर।
बदला, लालच, जलन, वासना, जुनून या अभिमान में से कुछ भी हो सकता है।
यहाँ इनमें से कोई है?
नाराज़गी।
मुझे नाराज़गी नज़र आई।
लगता है जैसे किसी बात की सज़ा दी हो।
तो यह सवाल खड़ा होता है।
यह नाराज़गी क्यों है?
इन चार लोगों ने ऐसा क्या किया कि कोई इतना नाराज़ हो गया?
इन सब मृतकों के बारे में हमारे पास बहुत कम सुराग हैं।
इतने काफी नहीं होंगे।
इनके शिकार बनने की वजह का गहराई से विश्लेषण करना होगा।
कई लोग अंदर से कुछ और बाहर से कुछ और होते हैं।
वे क्या गुनाह करते हैं,
कौन से राज़ दूसरों से छिपाए फिरते हैं।
हमें सब पता लगाना होगा।
जो जवाब हम ढूँढ रहे हैं,
वहीं मिलेंगे।
हैलो, रानी।
फिर से?
अब उन्हें क्या चाहिए?
वे पूरी जानकारी चाहते हैं कि बाला भाई कहाँ-कहाँ जाते थे।
सब जानकारी चाहिए, उनके रास्ते, शिफ़्ट, जो उनके साथ जाते थे,
वह ट्रक में किस तरह का माल ले जाते थे।
पुलिस ने दफ़्तर में पुरानी फ़ाइलों की भी पूछताछ की थी।
मालिक ने बताया कि उन्हें दीमक खा गई
तो वे नाराज़ हो गए थे।
फिर क्या हुआ?
वे बोले कि कम से कम उनकी कॉपियाँ ही मिल जाएँ।
पर हम नहीं ढूँढ पाए।
तो मैं पूछने आया था कि तुम्हारे पास तो नहीं।
अरे! वह ऐसी चीज़ें घर क्यों लेकर आते?
एक बार देख क्यों नहीं लेती?
किसी पुराने ट्रंक या अलमारी में रखी हो सकती हैं।
मुझे पता नहीं होगा कि उनके ट्रंकों में क्या था?
तुम चिढ़ क्यों रही हो?
और क्या करूँ? उन्हें गुज़रे पाँच साल हो गए हैं।
तुम लोगों को तो याद नहीं होगा।
तुम्हारे मालिक ने मेरे परिवार की मदद के लिए एक पैसा भी दिया?
पुलिस बीती बातों को छेड़ रही है,
और मुझे भी अतीत की दर्द भरी यादों को झेलना पड़ रहा है?
कब से सहते आ रहे हैं हम?
मुझपर क्यों भड़क रही हो? मैंने तो वही किया जो कहा गया।
- तुम्हारा कहा उन्हें बता दूँगा। - अच्छा, जाओ!
मैंने आज 73 रन मारे, नानू।
बहुत बढ़िया। मैंने तुम्हें खेलते देखा था।
- वाकई? - तुम बहुत अच्छा खेले।
बाहर जा रही हो?
जी। मैं बाज़ार जा रही हूँ।
मुझे भूख लगी है।
मैंने खाना बना दिया है। तुम खा लो।
- अगर मन करे तो पापड़ तल लेना। ठीक है? - अच्छा, माँ।
- बाज़ार जा रहे हो? - हाँ, मैडम।
- मुझे ले चलोगे? - आ जाइए।
ज़रा जगह देना, प्लीज़।
मैंने सामान लादा तो 300 किलो था।
तुमने सिर्फ़ 290 किलो क्यों लिखा है?
- मैंने तोलने के बाद ही लिखा था। - कम कैसे हो गया?
तुम हर बार मुझे धोखा देते हो।
- दफ़्तर में परेशानी मुझे होती है। - मुझे इल्ज़ाम मत दो। मैं ईमानदार हूँ।
सुरुली!
यही गाड़ी है।
गाड़ी बंद करो और नीचे उतरो!
अरे, चलो भी।
- कोई दिक्कत है, सर? - तुमने इस गाड़ी की जाँच की?
ज़रूरत नहीं है, सर। ये रोज़ आते हैं।
ये हर रोज़ यहाँ से गुज़रते हैं।
- अंदर क्या है? - बस फल और सब्ज़ियाँ हैं।
खोलो इसे।
- क्यों? हमारे पास परमिट है, सर? - दिखाओ।
कोई बात नहीं, खोलो।
आप हमें बेवजह देर करवा रहे हैं।
मालिक तो मुझे ही कोसेंगे।
मालिक जाए भाड़ में। चल, खोल इसे!
तुम्हें अलग से बोलना पड़ेगा? चलो!
हिरण के कुछ सींग हैं, सर।
दो बक्से पैंगोलिन से भरे हैं।
तो, तुम हो जो सब गड़बड़ कर रहे हो,
इन लोगों से रिश्वत लेते हो।
मैं कसम खाता हूँ, सर। मुझे इस सबके बारे में कुछ नहीं पता।
- इनके पास हमेशा परमिट होते... - ए!
झूठ बोलना बंद करो।
जैसे ही हम रिपोर्ट करेंगे, तुम निलंबित कर दिए जाओगे।
जब जाँच शुरू होगी,
तुम भी इनके साथ जेल की सलाखों के पीछे सड़ोगे। चलो!
भाई।
- सर। - इधर आइए।
कुमार, इसे स्टेशन ले जाओ।
- चलो मेरे साथ। - मैं इससे वहाँ निपटूँगा।
हमने माल अपनी गाड़ी में रख लिया है।
- तो उसे गोदाम में भेज सकते हैं? - नहीं, भाई।
वहाँ नहीं।
मेरा इरादा कुछ और है।
तुम जा सकते हो। मैं थोड़ी देर में आता हूँ।
आप अकेले जा रहे हैं?
मैं साथ चलूँगा।
- सूचना का शुक्रिया, अय्यनार। - कोई बात नहीं।
हमने उसे गिरफ़्तार करके माल ज़ब्त कर लिया।
- अच्छा। - तुमने उससे पूछताछ की?
हमने कई बार पूछताछ की, पर वह मुँह नहीं खोल रहा।
हम क्या करें?
ये लोग तो बस मोहरे हैं।
इस अवैध शिकार के मसले में बड़े लोग शामिल हैं।
वह उनका नाम लेने से डरता है।
इजाज़त हो तो मैं उससे बात कर सकता हूँ?
बेशक।
- नलिनी! - सर!
जी, सर।
- इन दोनों को सुरुली के पास ले जाइए। - जी, सर।
शुक्रिया।
खोलो।
बाला की बीवी को कैसे जानता है?
हम जानते हैं कि तुम दोनों बाज़ार में मिले थे।
क्या बात हुई थी?
वह भी तेरे साथ तस्करी में शामिल है?
नहीं, सर। बेचारी।
- उसका इस सबसे कोई वास्ता नहीं। - बाला इसमें शामिल था?
मेरे गिरोह में शामिल होने से
पहले से बाला हाथी दाँत और बाघों की खालों की तस्करी करता था।
फिर एक दिन, उसे पछतावा हुआ और उसने छोड़ने का फ़ैसला किया।
मालिकों को उसका अचानक पीछे हटना ठीक नहीं लगा, सर।
उसकी बीवी और बेटे को मारने की धमकी दी।
बाला ने कहा, वह पुलिस के पास जाएगा।
कुछ दिन बाद...
वह हादसा हो गया, सर।
रानी बेचारी क्या करे।
उसे डर था कि कहीं गिरोह के साथ बाला के संबंध
आम लोगों को पता न चल जाएँ,
जिससे उसके बेटे के भविष्य पर बुरा असर होगा।
इसलिए उसने पुलिस को कुछ नहीं बताया।
यह हो सकता है।
अवैध शिकारियों ने बाला को मारा
और ऐसे दिखाया मानो वनराची ने मारा हो।
बाला की बीवी अवैध शिकारियों से उसके संबंध नहीं बताना चाहती थी,
इसलिए वह भी जंगल के भूत वाली कहानी पर कायम रही।
बाला काम छोड़ने की सोच रहा था।
उसने कहा था कि ज़बरदस्ती की तो वह पुलिस के पास जाएगा।
इसलिए अवैध शिकारियों के पास बाला को मारने का मकसद था।
देखो, अवैध शिकारी एक संगठित, निपुण लोगों को समूह हैं।
उन्हें अक्सर जंगल में जाने की ज़रूरत पड़ती है।
हमारे आपराधिक प्रोफ़ाइल के साथ ये सब एकदम सही बैठता है।
याद है फ़ॉरेस्ट गार्ड सेल्वी के साथ जो हुआ?
उसने वनराची को उसी जगह देखा था
जहाँ तस्करों ने फंदे लगाए हुए थे।
तो, इसी वजह से वे केवल गाँववालों को ही नहीं,
बल्कि पुलिस को भी धमकाने पर तुले हुए थे।
तभी उन्होंने कैथी पर भी हमला किया।
अगर डर के मारे कोई जंगल में नहीं जाएगा,
तो वे बिना किसी रुकावट के अपना काम जारी रख सकते हैं।
सब एकदम सही लगता है।
वो सब तो ठीक है,
पर बाकी तीनों को मारने का मकसद क्या था?
वे रॉबर्ट को क्यों मारेंगे? वह दिल्ली से फ़ोटो लेने आया था।
उसने चोरी से अवैध शिकारियों की गतिविधियों को फ़ोटो खींच ली होगी।
- शायद उससे वह उन्हें ब्लैकमेल कर रहा था। - अरे, कैसी बेतुकी बात कर रही हो।
रॉबर्ट करोड़पति था। उसे जंगली जानवरों की फ़ोटो खींचने का शौक था।
ऐसा आदमी ब्लैकमेल कैसे कर सकता है?
अगर तुम्हारी बात सच भी हो,
तो उसके कैमरे या लैपटॉप पर ऐसा कोई वीडियो क्यों नहीं है?
हो सकता है उसने मिटा दिए हों।
मैं उन्हें वापस निकालने की कोशिश करती हूँ।
तो ठेकेदार एकम्बरम का क्या?
एकम्बरम अवैध शिकारियों को उनका माल बाहर ले जाने में मदद करता होगा।
उसके पास कई परमिट और गाड़ियाँ थीं।
उसकी गाड़ियों की जाँच नहीं होती होगी।
यह बहुत बड़ा नेटवर्क है।
रथीनम भी व्यापारी या एजेंट के तौर पर इसमें शामिल हो सकता है।
- मतलब उन्होंने अपने ही बंदे को मार दिया? - क्यों नहीं?
पार्टनरों में झगड़े नहीं हो सकते? हो सकता है उनके बीच कोई मसले हों।
नहीं। इस तहकीकात में कई अनसुलझे मसले हैं।
वनराची के साथ जुड़ी उस अजीब आवाज़ का क्या?
आवाज़ के विश्लेषण से यह पुष्टि हो गई है कि वह किसी जानवर के गुर्राने की आवाज़ है।
पर वन्य जीव-जंतु विशेषज्ञ भी जानवर को पहचान नहीं सके!
खोजी कुत्ते घबरा गए थे? उन्होंने ऐसा क्या देखा था?
पता नहीं। अवैध शिकारियों ने कुत्तों को डराने वाली कोई सीटी बजा दी होगी।
- ये सुझाव बेतुके हैं! - मुझपर क्यों चिल्ला रहे हो?
मैं इस तहकीकात में तर्क खोजने की कोशिश कर रही हूँ
जबकि तुम्हें लगता है कि क़त्ल वनराची ने किए।
हैलो।
खैर...
बस देखने आया था कि तुम कैसी हो।
मैं ठीक हूँ... सर।
शुक्रिया।
काम पर जाना शुरू कर दिया?
फिलहाल, मैं बस दिन की शिफ़्ट कर रही हूँ।
अच्छा है।
मुझे आपके कमरे से कोई आवाज़ आ रही थी।
किसकी थी?
कैसी आवाज़?
जैसे कुछ दीवार से टकरा रहा हो।
तुम्हें सुनाई दी?
इसकी थी।
गेंद फेंककर, पकड़ रहा था।
आँख के लिए अभ्यास है और दिमाग के लिए ट्रेनिंग
ताकि दूरी और गहराई का अंदाज़ा लगाया जा सके।
तो, तुम स्टेशन जाओगी?
पिछले पाँच सालों से अवैध शिकार में शामिल अपराधियों की सूची चाहिए।
ला सकती हो?
इस केस की तहकीकात में उसकी ज़रूरत है।
जी, सर।
शुक्रिया।
रुको।
रुको। यह लो। खाना लेते जाओ। ले लो प्लीज़।
- क्या? - इतना खाना क्यों डाल दिया?
- मुझे खिलाकर मारना चाहती हो? - हाँ। अभी तो तुम यह कहकर चले जाओगे।
पर जब नाइट ड्यूटी से वापस आते हो, तो क्या करते हो?
सीधे रसोई में जाकर बिल्ली की तरह बर्तन इधर-उधर गिराते हो।
लगा मैं जानती नहीं तुम्हें?
- अच्छा, बाय। - ध्यान रखना।
- हे भगवान। ज़रा रुकना। - क्या हुआ?
यह रहा। इस तरफ़ मुड़ो।
- मैं भूल ही गई थी। हाथ आगे करो। - अरे, क्या कर रही हो?
यह मंत्र वाला ताबीज़ है।
मैं बाँध देती हूँ।
सुनो, इसे कभी उतारना मत। ठीक है?
जब तक यह तुम्हारे हाथ में है, कोई बुरी आत्मा छू नहीं सकती।
ऐसे ही रखना। उतारना मत।
अच्छा। तुम दरवाज़ा बंद करके सो जाना।
ध्यान रखना, ठीक है?
खाना समय पर खा लेना।
सड़क बनाने का काम कल से शुरू हो रहा है।
वे आसपास की मिट्टी चुराने की कोशिश कर सकते हैं।
टीम से किसी को निगरानी के लिए भेजो।
- जी, सर। मैं 9:00 बजे भेज दूँगी। - 7:00 बजे तक भेज देना।
- भाई... - इरफ़ान भाई?
- आवाज़ आ रही है? - भाई?
- इधर आएँ, जल्दी! - कहाँ?
- पगडंडी के पास... - भाई!
- कनियानी पगडंडी के पास। - इरफ़ान भाई!
- जल्दी आएँ! - इरफ़ान भाई!
भाई!
- नलिनी, चलो। - सर।
चलो! राजा, गाड़ी चालू करो!
इरफ़ान सर, आवाज़ आ रही है?
आवाज़ आ रही है, सर?
उधर। वह रही उनकी गाड़ी।
नलिनी, स्टेशन खबर कर दो।
- जी, सर। - अलग-अलग होकर खोजते हैं।
- जी, सर। - ठीक है? चलो।
इरफ़ान भाई!
पुनीता, राजा! वह दिखाई दिए कहीं?
नहीं, सर। हम उन्हें ढूँढ रहे हैं।
इरफ़ान भाई!
इरफ़ान...
इरफ़ान भाई!
भाई!
भाई।
कुछ मत बोलो।
बात मत करो। लेट जाओ, प्लीज़।
क्या वह दिल का भ्रम नज़रों के सामने टूट जाएगा?
क्या वक़्त इस पहेली को सुलझा पाएगा?
भयानक सन्नाटा जो हर जगह गूँज रहा है
क्या अंधेरे में इस साये का पीछा रुक पाएगा?
वह राह जो कभी रुकती नहीं उस चक्र को तोड़ना है हमें
साज़िशों का यह साया
दूर तक है छाया
कठपुतली का है नाच जहाँ प्रेतों का है वास
खुलकर जी लो अपने जुनून को अपना लो वे राज़, आज़ाद तुम हो जाओगे!
क्या अनसुलझी कहानियाँ सामने आए सच
और सायों के वे राज़ ऐसे ही मर जाएँगे?
संवाद अनुवादक मोनिका सराफ़
रचनात्मक पर्यवेक्षक दिनेश शाकुल